ai4bharat/Pralekha huggingface dataset:
وزارت خزانہ
محکمہ انکم ٹیکس کی ایک بڑے ٹیلی کام گروپ کے خلاف تلاشی اور ضبطی کی کارروائی
محکمہ انکم ٹیکس نے 15.02.2022 کو ٹیلی کام مصنوعات کی تقسیم اور کیپٹیو سافٹ ویئر ڈیولپمنٹ خدمات فراہم کرنے والے ایک کثیرملکی گروپ کے خلاف تلاشی اور ضبطی کی کارروائی کی۔ اس گروپ کی بنیادی شیئر ہولڈنگ پڑوسی ملک کے غیر ملکی ادارے کے پاس ہے۔ تلاشی مہم دہلی، گروگرام اور بنگلورو میں پھیلے ہوئے گروپ کے کاروباری دفاتر کے ساتھ ساتھ گروپ کے اہم عہدیداروں کی رہائش گاہوں میں چلائی گئی۔
تلاشی کی کارروائیوں سے پتہ چلاہے کہ اس گروپ نے بھارت سے باہر اپنی متعلقہ پارٹیوں سے تکنیکی خدمات کے حصول کے مقابلے میں زیادہ ادائیگیاں کی ہیں۔ تشخیص کرنے والی کمپنی مذکورہ تکنیکی خدمات حاصل کرنے کی حقیقت کا جواز پیش نہیں کر سکی جس کے بدلے اس نے ادائیگی کی ہے اور مزید یہ کہ اس پر غور کرنے کی کوئی بنیاد نہیں ہے۔ ایسی خدمات حاصل کرنے پر پانچ سال کی مدت میں اس طرح کی خدمات حاصل کرنے کے لیے تشخیصی کمپنی نے 129 کروڑ روپے خرچ کیے ہیں۔
تلاشی کے دوران، یہ پتہ چلا کہ تشخیصی گروپ نے حالیہ مالی برسوں میں اپنی متعلقہ پارٹی کو رائلٹی کے لیے اپنی اکاؤنٹس بک میں 350 کروڑ روپے سے زیادہ کی رقم ڈیبٹ کی ہے۔ اس طرح کے اخراجات برانڈ کے استعمال اور تکنیکی معلومات سے متعلق بالواسطہ اثاثوں کے استعمال کے لیے کیے جاتے ہیں۔ تلاشی کے دوران یہ گروپ اس طرح کی خدمات/تکنیکی معلومات کے حصول یا اس طرح کے دعوے کے لیے رائلٹی کی شرح کی مقدار کی بنیاد کو ثابت کرنے میں ناکام رہا ہے۔ نتیجے کے طور پر خدمات کی فراہمی اور اس طرح کی رائلٹی کی ادائیگی انتہائی مشکوک اور پہلی نظر میں، موجودہ انکم ٹیکس قانون کے مطابق کاروباری اخراجات کے طور پر ناقابل قبول ہو جاتی ہے۔
تلاشی کے دوران جمع کیے گئے شواہد اور ریکارڈ کیے گئے بیانات سے یہ بھی پتہ چلتا ہے کہ سافٹ ویئر ڈیولپمنٹ خدمات فراہم کرنے میں مصروف گروپ اداروں میں سے ایک متعلقہ فریقوں سے کم نیٹ مارجن لے رہا ہے اور آپریشن ’ لو اینڈ نوعیت‘ کا ہونے کا دعویٰ کر رہا ہے۔ تاہم، تحقیقات کے دوران جمع ہونے والے شواہد اس بات کی نشاندہی کرتے ہیں کہ ادارہ اعلیٰ سطح کی اہم خدمات/آپریشنز فراہم کر رہا ہے۔ اس طرح سے 400 کروڑ روپے کی آمدنی چھپانے کا پتہ چلا ہے۔
تلاشی کی کارروائی سے مزید یہ بات سامنے آئی کہ اس گروپ نے بھارت میں اپنی قابل ٹیکس آمدنی کو کم کرنے کے لیے اپنی اکاؤنٹس بک میں جعلسازی کی ہے اور اس مقصد سے اخراجات کے لیے مختلف طرح کے ضابطے وضع کرکے جیسے متروک ہونے کے پرویژنس ، وارنٹی کے پرویژن، مشتبہ قرض اور پیشگی رقم وغیرہ کا سہارا لیا گیا ہے، جن کی سائنسی/مالی معقولیت بہت کم یا نہیں ہے۔ تحقیقات کے دوران، گروپ اس طرح کے دعووں کے لیے کوئی ٹھوس اور مناسب جواز فراہم کرنے میں ناکام رہا ہے۔
مزید تفتیش جاری ہے۔
امور داخلہ کی وزارت
راشٹریہ پرسکار پورٹل کا آغاز، مختلف ایوارڈز کے لیے نامزدگیوں کا آغاز
حکومت ہند کی مختلف وزارتوں/محکموں/ایجنسیوں کی طرف سے ایسے لوگوں کو تسلیم کرنے کے لیے کئی سویلین ایوارڈز کا آغاز کیا گیا ہے جنہوں نے اپنے شعبوں میں بہترین اور غیر معمولی شراکت کی ہے۔
مختلف ایوارڈز کے لیے نامزدگیوں کو مدعو کرنے کے لیے، شفافیت اور عوامی شراکت  کو یقینی بنانے کے لیے ایک ڈیجیٹل پلیٹ فارم کے تحت،حکومت نے ایک مشترکہ راشٹریہ پرسکار پورٹل  تیار کیا ہے تاکہ حکومت ہند کی مختلف وزارتوں/محکموں/ایجنسیوں کے تمام ایوارڈز کو یکجا کیا جا سکے۔ ۔ اس پورٹل کا مقصد شہریوں کو حکومت ہند کی طرف سے قائم کردہ مختلف ایوارڈز کے لیے افراد/تنظیموں کو نامزد کرنے میں سہولت فراہم کرنا ہے۔
فی الحال، درج ذیل ایوارڈز کے لیے نامزدگی/سفارشیں کھلی ہیں:
- پدما ایوارڈز- نامزدگی 15ستمبر2022 تک کھلی ہے۔
- سردار پٹیل نیشنل یونٹی ایوارڈ- نامزدگی 31جولائی 2022 تک کھلی ہے۔
- ٹینزنگ نورگے نیشنل ایڈونچر ایوارڈ - نامزدگی 16جون 2022 تک کھلی ہے
- جیون رکھشا پڈک ایوارڈز کی سیریز- نامزدگی 30ستمبر2022 تک کھلی ہے
- پنڈت دین دیال اپادھیائے ٹیلی کام اسکل ایکسی لنس ایوارڈ- نامزدگی 16جون2022 تک کھلی ہے۔
مزید تفصیلات اور نامزدگیوں کے لیے، براہ کرم راشٹریہ پرسکار پورٹل  پر جائیں۔
وزارت دفاع
ایم آئی 17 ہیلی کاپٹر پر ایئر بورن ٹڈی دل کے حملے کو کنٹرول کرنے کا نظام
نئی دہلی01،جولائی 2020
ٹڈیوں کے حملے کے اندیشے کو دیکھتے ہوئے زراعت کی وزارت نے مئی 2020 میں ٹڈیوں کی افزائش نسل کو روکنے کے لئے جراثیم کش دواؤں کے چھڑکاؤ کے لئے برطانیہ کی میسرس مائیکورن کے ساتھ دو ایم آئی -17جدید ہیلی کاپٹر کے لئے ایک معاہدے پر دستخط کئے ہیں۔ کووڈ 19 عالمی وبا کی وجہ سے برطانیہ کی کمپنی سسٹم انٹری گریشن اور ٹسٹنگ کے لئے 20 ستمبر 2020 کے بعد سے ہی بھارتی فضائیہ کے لئے جدید طرز کے کٹ کی تعمیر اور سپلائی کرے گی۔ اسی بیچ مئی کے پچھلے ہفتے سے ٹڈیوں کا ایک زبردست حملہ شروع ہوا اور یہ کئی ریاستوں میں تیزی سے پھیل گیا۔
میسرس مائیکرون کے ذریعہ نئی شکل دیے گئے کٹ کے تیار ہونے میں تاخیر کو دھیان میں رکھتے ہوئے بھارتی فضائیہ فوج نے چنڈی گڑھ کے اپنے نمبر 3 بیس ریپیئر ڈپو میں واقع ایم آئی -17 ہیلی کاپٹر کے لئے دیسی تکنیک سے کنٹرول نظام کو ڈیزائن اور تیار کرنے کا چیلنج بھرا کام کیا۔ سبھی ملک کی تکنیک سے بنے آلات کا استعمال کرتے ہوئے ایم آئی -17 ہیلی کاپٹر کے باہری حصے کے دونوں طرف لگے نوزلوں کے توسط سے جراثیم کش دواؤں کا چھڑکاؤ کرنے میں کامیابی حاصل کی گئی۔ اس مقصد کے لئے استعمال کئے جانے والے نوزل کمرشیلی طور سے دستیاب نوزل اور سی ایس آئی او چنڈی گڑھ کے ذریعہ تیار نوزل کا ملی جلی شکل ہے۔ اس جراثیم کش میلا کیون کو مناسب مقدار میں ہیلی کاپٹرکے اندر لگے 800 لیٹر صلاحیت کے اندرونی ایگزلوری ٹینک میں بھرا جائے گا اور ایک الیکٹریکل پمپ کا استعمال کرکے نوزل کے ذریعہ سے ہیلی کاپٹر اور پمپ سے اس کا چھڑکاؤ کیا جائے گا، جس سےایک بار کی کوشش میں لگ بھگ 750 ہیکٹیئر کے انفیکٹڈ علاقوں میں چھڑکاؤ کرنے میں لگ بھگ 40 منٹ کا وقت لگے گا۔
طیارے اور سسٹم ٹسٹنگ اسٹیبلشمنٹ بنگلور کی ٹسٹ پائلٹ اور ٹسٹ انجینئروں کی ایک ٹیم نے موڈیفائیڈ ایم آئی -17 ہیلی کاپٹر پر اے ایل سی ایس کا کامیاب زمینی اور ہوائی ٹرائل کیا۔ اس نظام کو ٹڈی دل کے حملے کو کنٹرول کرنے کی مہم کی روک تھام کے تحت میلا سیون کے ساتھ استعمال کے لئے پیش کیا جارہاہے۔
ایک دیسی نوعیت کا تیار کیاگیا نظام ہونے کے ناطے اے ایل سی ایس کے توسط سے اس کی ملک میں ہی مرمت مستقبل میں اسے جدید کرنے کی صلاحیت غیر ملکی زرمبادلہ کی بچت کے ساتھ ساتھ ملک کو طیارے سے متعلق تکنیک میں خود کفیل بنانے میں مدد ملے گی۔
...............................................................
م ن، ح ا، ع ر
U-3618
(Visitor Counter : 121
صحت اور خاندانی بہبود کی وزارت
کووڈ-19 سے متعلق تازہ ترین صورتحال
بھارت نے دنیا بھر میں نئے سارس ۔ کووڈ۔2 ویریئنٹ  کے کیسوں کا پتہ چلنے کے پیش نظر بین الاقوامی مسافروں کے لئے نظرثانی شدہ رہنماہدایات جاری کی ہیں
رہنما ہدایات کے مطابق ‘‘خطرے والے ملکوں’’ کے طور پر نشان زد ملکوں سے بھارت آنے والے تمام مسافروں کو ہوائی اڈے پہنچنے کے بعد لازمی طورپر کووڈ-19 سے متعلق طبی جانچ کرائی ہوگی۔
کووڈ-19 عالمی وبا سے نمٹنے کے بندوبست کے لئے سرگرم اور خطرے پر مبنی ایسے طریق کار کو جاری رکھتے ہوئے صحت کی مرکزی وزارت نے 28 نومبر 2021 کو بھارت پہنچنے والے بین الاقوامی مسافروں کے لئے نظر ثانی شدہ رہنما ہدایات جاری کی ہیں۔ تازہ ترین رہنما ہدایات کے تحت ، خطرے والے ملکوں،کے طورپر نشان زد ملکوں سے بھارت پہنچنے والے تمام مسافروں کے لئے ۔اب لازمی طور پر ہوائی اڈے پر ہی کووڈ-19 سے متعلق طبی جانچ کرانی ہوگی۔یہ جانچ بھارت روانہ ہونے سے 72 گھنٹے قبل کووڈ-19 سے متعلق کرائی جاچکی جانچ کے علاوہ ہوگی۔ اس جانچ کے بعد بیماری سے متاثر پائے جانے والے مسافروں کو الگ تھلگ کردیا جائے گا اور طبی بندوبست کے پروٹوکول کے مطابق ان کا علاج کیا جائے گا اس کے ساتھ ساتھ مکمل جینوم سیکوینسنگ کے لئے ان کے نموئے بھی لئے جائیں گے۔ جو مسافر اس بیماری سے متاثر نہیں پائے جائیں گے وہ ہوائی اڈے سے روانہ ہوسکتے ہیں لیکن انہیں سات روز تک گھر میں ہی الگ تھلگ رہنا ہوگا۔ جس کے بعد بھارت پہنچنے کے آٹھویں روز ان کی دوبارہ جانچ کی جائے گی جس کے بعد انہیں سات روز تک خود کی نگرانی کرنی ہوگی۔ اس کے علاوہ ، اومیکرون و یرئنٹ پائے جانے والے ملکوں کی تعداد میں اضافے کی خبروں کے پیش نظر ، موجودہ رہنما ہدایات کے مطابق یہ ہدایت بھی کی گئی ہے کہ ایسے ملکوں جو خطرے والے زمرے میں شامل نہیں ہیں ، سے آنے والے مسافروں میں سے پانچ فیصد مسافروں کی ہوائی اڈے پر ہی سرسری بنیاد پر کووڈ-19 سے متعلق جانچ کی جائے گی۔
کووڈ-19 سے متاثر پائے جانے والے تمام افراد کے نمونوں کو یا تو گھر پر ہی قرنطینہ کے تحت ہوائی اڈے پر یا سرسری نمونے لئے جانے کے دوران ، طے شدہ آئی این ایس اے سی او جی نیٹ ورک لیباریٹریوں پر مکمل جیومک سیکوینسنگ کے لئے بھیجا جائے گا۔ تاکہ  سارس۔ کووڈ۔2 ویرئنٹس کی موجودگی کا تعین کیا جاسکے۔
بی ۔ ایک۔ ایک ۔529 ویرئنٹس  کی موجودگی کے بارے میں سب سے پہلے 24 نومبر 2021 کو جنوبی افریقہ سے صحت کی عالمی تنظیم ڈبلیو ایچ او کو مطلع کیا گیا تھا۔ اور 26 نومبر 2021 کو ڈبلیو ایچ او کے سارس۔کووڈ۔2 وائرس ایوولیوشن سے متعلق تکنیکی صلاح کار گروپ  نے، ویرئنٹ  کے طور پر درجہ بندی کی تھی۔ اسی سلسلے میں مرکزی وزارت صحت ، سامنے آنے والے ثبوت پر نظر رکھے ہوئے ہے۔
ریاستوں کو صلاح دی گئی ہے کہ وہ بین الاقوامی مسافروں کی سختی سے نگرانی کریں،ان کی طبی جانچ اور کوڈ۔19 سے متاثر مقامات کی نگرانی میں اضافہ کریں اور صحت سے متعلق بنیادی ڈھانچہ کو بہتر بنائیں ان میں مکمل جینوم سیکوینسنگ کے لئے نمونے اکٹھے کرنا شامل ہے۔صحت کی مرکزی وزارت،حالانکہ عالمی وبا کے پھوٹ پڑنے کی فطرت پر مسلسل قریبی نظر رکھے ہوئے ہے پھر بھی برادری کی سطح پر کووڈ۔19 سے بچاؤ کے لئے مناسب طریق کار پر سختی سے عمل درآمد  اور کووڈ۔19 سے بچاؤ کے لئے ٹیکے لگوانے کی بہت زیادہ اہمیت ہے۔
رہنما ہدایات یکم دسمبر 2021 کو نافذ العمل ہوجائیں گی تفصیلی رہنما ہدایات 
پر دستیاب ہیں۔
محنت اور روزگار کی وزارت
ٹھیکے پر کام کرنے والے کارکنان
نئی دہلی،8 فروری 2021/محنت اور روزگار کی وزارت میں وزیر مملکت جناب سنتو ش کمار نے آج لوک سبھا میں پوچھے گئے ایک سوال کے تحریری جواب میں بتایا کہ سینٹرل انڈسٹریل ریلیشنس مشینری  کے ذریعہ مرکزی شعبے میں کم از کم اجرت ایکٹ 1948 کی دفعات پر عم درآمد کو یقینی بنانے کے لئے باقاعدہ معائنہ کیا جاتا ہے جس کی تفصیلات درج ذیل ہیں:
مرکزی شعبے کے اداروں میں گزشتہ تین برسوں میں نافذ محنت قوانین کے تحت منعقدہ سروے کی تفصیلات
کم ازاکم اجرت قانون ، 1948
|
|
نمبر شمار
|
|
سروے
|
|
2017-18
|
|
2018-19
|
|
2019-20
|
|
1
|
|
منعقدہ سروے /معائنوں کی تعداد
|
|
9187
|
|
8327
|
|
7709
|
|
2
|
|
پتہ چلنے والی بے ضابطگیاں
|
|
77399
|
|
61489
|
|
60528
|
|
3
|
|
اصلاح شدہ بے ضابطگیوں کی تعداد
|
|
39620
|
|
34465
|
|
23473
|
|
4
|
|
شروع کی گئی قانونی ضابطگیوں کی تعداد
|
|
1651
|
|
2081
|
|
1633
|
|
5
|
|
سزا کی تعداد
|
|
2205
|
|
651
|
|
413
یہ معلومات وزیر مملکت  برائے محنت اور روزگار جناب سنتوش
کمار گنگوار نے آج لوک سبھا میں ایک تحریری جواب میں دی۔
ش ح۔ ش ت۔ج
Uno-1305
(Visitor Counter : 49
کابینہ
کابینہ نے صحتی تحقیق کے شعبے میں بھارت اور نیپال کے درمیان مفاہمت نامے کو منظوری دی
نئی دہلی، 30 جون 2021: وزیر اعظم جناب نریندر مودی کے زیر صدارت مرکزی کابینہ کو، انڈین کونسل آف میڈیکل ریسرچ ، بھارت اور نیپال ہیلتھ ریسرچ کونسل ، نیپال کے مابین بالتر تریب 17 نومبر 2020 اور 4 جنوری 2021 کو مفاہمتی عرضداشت  پر کیے گئے دستخط کے بارے میں تفصیلات سے آگاہ کیا گیا۔
اس مفاہمتی عرضداشت کا مقصد سرحد پار صحتی مسائل، آیوروید/ روایتی ادویہ اور طبی خواص کے حامل پودوں، تبدیلی آب و ہوا اور صحت، غیر چھوت والے امراض، دماغی صحت، آبادی پر مبنی کینسر رجسٹری، ٹروپیکل امراض، انفلووینزا، کلینیکل ٹرائل رجسٹری، صحتی تحقیقی اقدار، معلومات کے تبادلے کے ذیعہ اہلیت سازی، اسکل ٹولز اور فیلوز اور ٹولز کو اپنانے کے لئے باہمی تعاون، صحتی تحقیق سے متعلق پروٹوکولس اور بہترین طور طریقےجیسے باہمی مفادات کی حامل مشترکہ تحقیقی سرگرمیوں میں تعاون فراہم کرنا ہے۔
ہر ایک فریق اس مفاہمتی عرضداشت کے تحت منظور شدہ تحقیق کے عناصر کو اپنے ملک میں چلانے کے لئے سرمایہ فراہم کرے گا یا تیسری پارٹی کی مالی اعانت کے لئے مشترکہ طور پر درخواست دے سکتا ہے۔ منظور شدہ باہمی تعاون پر مبنی پروجیکٹوں کے تحت سائنسدانوں کے تبادلے کے لئے، بھیجنے والی پارٹی وزیٹنگ سائنس دانوں کے سفر کے اخراجات برداشت کرے گی جبکہ وصول کنندہ پارٹی سائنس داں/محقق کی رہائش اور رہن سہن کے اخراجات اٹھائے گی۔ ورکشاپوں / میٹنگوں اور تحقیقی پروجیکٹوں کے لئے سرمایہ کی عہدبستگی کا وقتاً فوقتاً فیصلہ، اُس وقت دستیاب فنڈز کے مطابق کیا جا سکتا ہے۔ سرگرمی کے آغاز سے قبل، فریقین کے ذریعہ ان تمام سرگرمیوں کو عملی جامہ پہنانے اور انجام دینے کے انتظامات پر اتفاق کیا جائے گا۔
صحت اور خاندانی بہبود کی وزارت
کووڈ – 19 ٹیکہ کاری : مفروضات بنام حقائق
ٹیکوں کی تقسیم ، ریاست کی آبادی ، مریضوں کی تعداد ، ریاست میں ٹیکوں کے موثر استعمال اور زیاں کی بنیاد پر شفاف طریقے سے کی جارہی ہے
نئی دلّی ، 24 جون / بھارت کا قومی کووڈ ٹیکہ کاری پروگرام ، سائنسی اور وبائی مرض کے شواہد ، ڈبلیو ایچ او کے رہنما خطوط اور عالمی سطح پر بہترین طریقۂ کار پر مرتب کیا گیا ہے ۔ شروع سے آخر تک منظم منصوبہ بندی کے ساتھ یہ پروگرام ریاستوں / مرکز کے زیر انتظام علاقوں اور عوام کی وسیع شرکت کے ساتھ موثر طور پر نافذ کیا جا رہا ہے ۔
میڈیا میں کچھ اس طرح کی خبریں آئی ہیں ، جن میں ریاستوں میں کووڈ – 19 ویکسین کی تقسیم غیر شفاف طریقے سے مختص کرنے کا الزام عائد کیا گیا ہے ۔ یہ الزامات پوری طرح بے بنیاد ہیں اور ان میں دی گئی معلومات درست نہیں ہیں ۔
اس بات کی وضاحت کی جاتی ہے کہ بھارت حکومت ریاستوں / مرکز کے زیر انتظام علاقوں کے لئے کووڈ – 19 کے ٹیکوں کی تقسیم شفاف طریقے سے کر رہی ہے ۔ حکومتِ ہند کے ذریعے ویکسین کی سپلائی ، ریاستوں / مرکز کے زیر انتظام علاقوں کے استعمال ، باقی بچے ہوئے ٹیکے اور غیر استعمال شدہ ویکسین ، جو ریاستوں اور مرکز کے زیر انتظام علاقوں کے پاس موجود ہیں ، ویکسین کی ہونے والی سپلائی سے متعلق تمام معلومات پریس انفار میشن بیورو کے ذریعے تیار کی گئی پریس ریلیز اور دیگر فورموں کے ذریعے مسلسل فراہم کی جاتی ہیں ۔
کووڈ – 19 ویکسین کی تقسیم مندرجہ ذیل پیمانوں پر کی جاتی ہے :
1 ۔ ریاست کی آبادی ۔
2 ۔ مریضوں کی تعداد ۔
3 ۔ ریاست میں ویکسین استعمال کرنے کی صلاحیت ۔
ویکسین کے ضائع ہونے سے ویکسین کو مختص کرنے پر پڑنے والا اثر ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5857
(Visitor Counter : 160
بہت چھوٹی، چھوٹی اور درمیانی صنعتوں کی وزارت
نتن گڈکری نے 39 ویں انڈیا انٹر نیشنل ٹریڈ فیئر کا افتتاح کیا
کاروباریوں کو نئے خیالات پیش کرنے کے لئے مدعو کیا گیا ہے
نئی دلّی ، 14 نومبر سڑک ٹرانسپورٹ اور شاہراہوں نیز ایم ایس ایم ای کے مرکزی وزیر جناب نتن گڈ کری نے آج یہاں 39 ویں انڈیا انٹر نیشنل ٹریڈ فیئر  کا افتتاح کیا ۔ ان کے ہمراہ تجارت و صنعت کے وزیر مملکت جناب سوم پرکاش بھی موجود تھے ۔ اس سال میلے کا موضوع ” ایز آف ڈوئنگ بزنس “ ہے جو کہ 2014 میں عالمی بینک کی ایز آف ڈوئنگ بزنس فہرست میں 142 ویں مقام سے 63 ویں مقام پر جست لگانے کی کامیابی سے متاثر ہو کر منتخب کیا گیا ہے ۔
جناب نتن گڈ کری نے اس موقع پر اجتماع سے خطاب کرتے ہوئے کہا کہ ملک نے ایم ایس ایم ای یعنی بہت چھوٹی ، چھوٹی اور درمیانہ درجے کی صنعتوں کے شعبے میں اچھی پیش رفت حاصل کی ہے ۔ انہوں نے کہا کہ بھارت کی کل بر آمدات میں ایم ایس ایم ای کا حصہ 29 فیصد کے بقدر ہے ۔ اس شعبے نے حال ہی میں ایک کروڑ سے زائد لوگوں کو روز گار فراہم کیا ہے ۔ وزیر موصوف نے ایم ایس ایم ای شعبے کو بھارت کی ترقی کے انجن سے تعبیر کیا ہے ۔
جناب گڈ کری نے کارو باریوں کو ڈیزائن کو بہتر بنانے ، لاگت میں کمی لانے اور تجارت میں اضافہ کرنے کے لئے نئے خیالات پیش کرنے کے لئے مدعو کیا ۔ انہوں نے مزید کہا کہ متعدد ریاستوں میں معدنیات اور خام مواد کی فرا وانی ہے ۔ ” ضرورت اس بات کی ہے کہ اسے تجارت اور صنعتی مواقع میں تبدیل کیا جائے ۔ “ وزیر موصوف نے سامعین کو مطلع کیا کہ حکومت معیاری پیداوار کے لئے بین الاقوامی معیار کے مطابق نئے تکنالوجی تربیتی مراکز کے قیام پر کام کر رہی ہے ۔
تجارت و صنعت کے وزیر مملکت جناب سوم پرکاش نے اپنے خطاب میں 39 ویں آئی آئی ٹی ایف کے مو ضوع ” ایز آف ڈوئنگ بزنس “ کی اہمیت کو اجاگر کیا اور کہا کہ ایم ایس ایم ای کے شعبے کو 2022 تک کسانوں کی آمدنی کو دو گنا کرنے اور بھارت کو پانچ ٹریلین کی حامل معیشت بنانے کے نشانوں کو پورا کرنے میں اہم رول ادا کرنا ہے ۔ انہوں نے میلے کی ستائش کرتے ہوئے کہا کہ اس طرح کی تقریبات عالمی طور پر ’ برانڈ انڈیا ‘ کی پوزیشن بہتر بنانے میں مدد گار ہوتی ہیں ۔ وزیر موصوف نے آئی آئی ٹی ایف 2019 میں سنگل یوز پلاسٹک کے استعمال پر پابندی کی بھی تعریف کی ۔
انڈیا انٹر نیشنل ٹریڈ فیئر کارپوریشنوں ، ایم ایس ایم لای ، غیر سرکاری ایجنسیوں ، فن کاروں ، سیلف ہیلپ گروپس وغیرہ کو بڑے پیمانے پر اپنی مصنوعات کو پیش کرنے اور انہیں فروغ دینے کے لئے بڑے پیمانے پر مواقع فراہم کرتا ہے ۔ یہ میلہ متعدد مرکزی اور ریاستی حکومتی محکموں اور ایجنسیوں کے لئے ترقیاتی اصلاحات کے بارے میں واقفیت ، نئی اسکیموں اور نئی پہل قدمیوں کے بارے میں واقفیت حاصل کرنے کا ایک اہم پلیٹ فارم ہے ۔
اس 14 روزہ تجارتی میلے میں آسٹریلیا ، ایران ، برطانیہ ، ویت نام ، بحرین ، بنگلہ دیش ، چین ، مصر ، ہانگ کانگ اور انڈونیشیا سمیت متعدد ممالک حصہ لے رہے ہیں۔ رواں سال شراکت دار ملک کا د رجہ افغانستان کو دیا گیا ہے جب کہ بہار اور جھار کھنڈ کو توجہ کا مرکز پانے والی ریاستوں کا در جہ دیا گیا ہے ۔
۔ ۔ ۔ ۔ ۔ ۔
U .5109
.
(Visitor Counter : 58
سائنس اور ٹیکنالوجی کی وزارت
اقتصادی ترقی کے لیے عمیق سائنس کے لیے میٹاورس کا اطلاق ضروری ہے: ڈاکٹر سرسوات
آج ٹی آئی ایف اے سی کے 36 ویں یوم تاسیس کی تقریبات میں ڈاکٹر وی کے سرسوات ، ممبر، سائنس اور ٹیکنالوجی، نیتی آیوگ اور ٹی آئی ایف اے سی گورننگ کونسل کے سابق چیئرمین نے گہری سائنس کے لیے نئی ٹیکنالوجیز کے استعمال کی اہمیت کو اجاگر کیا۔
ڈاکٹر سرسوات نے ٹی آئی ایف اے سی پروگرام میں کہا’’روزگار کے نقصان کی وجہ بننے کے بجائے، نئی ٹیکنالوجیز یا میٹاورس اقتصادی ترقی میں مدد کر سکتی ہیں بشرطیکہ اسے گہری سائنس اور زرعی پیشین گوئی، بیماریوں کی پیشن گوئی، وغیرہ کے لیے استعمال کیا جائے۔ ٹیکنالوجی جیسے مصنوعی ذہانت، مشین لرننگ، وغیرہ کو زراعت، صحت وغیرہ کے بارے میں بہتر پیشن گوئی کرنے کے لیے اعداد و شمار کے ساتھ مربوط کرنے کی ضرورت ہے، تاکہ مناسب منصوبہ بندی بروقت کی جا سکے ‘‘۔
انہوں نے مزید کہا کہ جب ہم پائیدار ٹیکنالوجی کی ترقی کے لیے اختراع کی 6 ویں لہر میں داخل ہو رہے ہیں، ہمیں مدور معیشت، ماحول دوست ٹکنالوجی پر توجہ مرکوز کرنے اور ہندوستان کی مینوفیکچرنگ کے دائرہ ٔ کار کو بڑھانے کی ضرورت ہے۔
پروفیسر ٹی جی سیتارام، چیئرمین، اے آئی سی ٹی ای ، جنہوں نے ٹی آئی ایف اے سی ڈے لیکچر دیا، نے تعلیم میں اصلاحات اور امتحان کے نمونوں پر دوبارہ غور کرنے کے بارے میں بات کی جو نئی قومی تعلیمی پالیسی  2020 میں متعین کردہ کثیر الشعبہ صلاحیتوں کو فروغ دینے میں مدد کرے گی۔
ٹیکنالوجی وژن 2047، ٹیکنالوجی کی تشخیص اور اسٹارٹ اپس  سے ٹیکنالوجیز کی نمائش کے لیے رہنمائی، اور ٹیکنالوجی کے تبادلے کے پلیٹ فارم کا آغاز کیا گیا جبکہ آئی پی آر میں ڈبلیو آئی ایس ای انٹرنشپ کا اعلان کیا گیا، اور ٹی آئی ایف اے سی رپورٹ – کاربن سےنجات دلانے والا نقشہ راہ آج پروگرام میں جاری کیا گیا۔
تقریبات میں ڈاکٹر پردیپ سریواستو، ایگزیکٹیو ڈائریکٹر ٹی آئی ایف اے سی ،سائنس اور ٹکنالوجی کے محکمہ کے افسران اور دیگر معززین نے شرکت کی۔
سماجی انصاف اور تفویض اختیارات کی وزارت
سماجی انصاف اور تفویض اختیارات کےمرکزی وزیر نے آج جموں میں پیرا ایتھلیٹس کے ایک نمائندہ وفد سے ملاقات کی
نئی دہلی،8اکتوبر 2021/ سماجی انصاف اور تفویض اختیارات کےمرکزی وزیر ڈاکٹر وریندر کمار نے آج جموں میں پیرا ایتھلیٹس  اور ان کے کوچوں کے ایک نمائندہ وفد سے ملاقات کی۔
دو جوڈوں کھلاڑی وشال کھجوریہ اور رکشتا مہک اس سال 27 اکتوبر سے فرانس کے ورسائے میں ہونے والی پہلی عالمی سماعت سے محروم جوڈو چیمپئن شپ میں حصہ لینے جارہے ہیں۔ دونوں کھلاڑی بالترتیب 8 اور 10 مرتبہ طلائی تمغہ جیت چکے ہیں۔ وشال تین مرتبہ بہترین قومی جوڈو کھلاڑی بھی رہ چکے ہیں۔ جبکہ رکشتا 2019 میں بیسٹ جوڈو پلیئر کا ایوارڈ ملا تھا
سماجی انصاف اور تفویض اختیارات کے وزیر نے کہاکہ حال ہی میں ٹوکیو اولمپک کھیلوں میں ہندستانی کھلاڑیوں کے غیر معمولی مظاہرہ نے ملک کو فخر سے بھر دیا ہے اور مستقبل میں ہونے والے کھیل مقابلوں کے لئے اور زیادہ امیدیں جگا دی ہیں۔ مرکزی وزیر نے کہاکہ حکومت ملک میں کھیل کے بنیادی ڈھانچہ سہولیات اور کھیل ثقافت میں سدھار پر مسلسل کافی دھیان دے رہی ہے۔ انہوں نےکہا کہ ٹوکیو پیرا اولمپک کھیلوں میں تمغہ جیتنے والے 19 پیرا ایتھلیٹوں میں حالیہ کامیابی کھیلوں میں فروغ کا ہی نتیجہ ہے۔
دونوں جوڈو کھلاڑیوں کو ان کی آنے والی چیمپئن شپ میں بہترین مظاہرہ کرنےکے لئے حوصلہ افزائی کی گئی اور کہا گیا کہ سارے ملک کی امیدیں ان پر ٹکی ہوئی ہیں۔
اس موقع پر گورنر کے مشیر جناب فاروق خان بھی موجود تھے۔ مشیر نے بھی دونوں ایتھلیٹس کی کامیابیوں کی ستائش کی اور انہیں اپنے کھیل کو مزید بہتر بنانے اور بین الاقوام سطح پر کامیابی حاصل کرنے کے لئے حوصلہ افزائی کی۔ جناب فاروق خان نے کھیلوں کے لئے مرکز کے زیر انتظام علاقے کی حکومت کے ذریعہ توسیعی حمایت سہولیات کی یقین دہانی کرائی۔
ش ح۔ ش ت۔ج
Uno-9859
(Visitor Counter : 85
امور صارفین، خوراک اور عوامی تقسیم کی وزارت
مرکز نے تاجروں/تھوک کاروباریوں اور بڑے چین خوردہ فروشوں کے لیے گندم کے ذخیرے کی حد کو 3000 ایم ٹی سے 2000 ایم ٹی کر دیا
گندم کا ذخیرہ کرنے والے تمام ادارے گندم اسٹاک کی حد کے پورٹل میں رجسٹر ہوں گے اور ہر جمعہ کو اسٹاک کی پوزیشن کو اپ ڈیٹ کریں گے
گندم کی کوئی مصنوعی قلت نہ ہو، اس بات کو یقینی بنانے کے لیے مرکز اور ریاست کی طرف سے گندم کے ذخیرے کی حد کے نفاذ کی قریبی نگرانی
خوراک کے مجموعی تحفظ کا بندو بست کرنے اور ذخیرہ اندوزی اور بے وجہ کی قیاس آرائیوں کو روکنے کے لیے، بھارتی حکومت نے تمام ریاستوں اور مرکز کے زیر انتظام علاقوں کے لیے تاجروں/تھوک کاروباریوں ، خوردہ فروشوں، بڑی چین والے خوردہ فروشوں اور پروسیسرز کے لئے گندم پر اسٹاک کی حدیں نافذ کی ہیں۔ لائسنسنگ کی ضروریات کو ہٹانا، اسٹاک کی حدیں اور مخصوص کھانے پینے کی اشیاء  آرڈر، 2023 پر نقل و حرکت کی پابندیاں 12 جون 2023 کو جاری کی گئیں ، جو تمام ریاستوں اور مرکز کے زیر انتظام علاقوں کے لیے 31 مارچ 2024 تک لاگو ہیں۔
گندم کی قیمتوں کو نرم کرنے کے لیے، جو بڑھتے ہوئے رجحان کو ظاہر کر رہی ہیں، مرکزی حکومت نے تاجروں/ تھوک کاروباریوں اور بڑے چین خوردہ کاروباریوں کے حوالے سے گندم کے ذخیرہ کی حد کو 3000 ایم ٹی سے 2000 ایم ٹی کرنے کا فیصلہ کیا ہے:
تاجر/تھوک کاروباری - 2000 ایم ٹی ؛
بڑے چین خوردہ کاروباری- ہر دکان کے لیے 10 ایم ٹی اور ان کے تمام ڈپو پر 2000 ایم ٹی۔
دیگر زمروں کے لیے، اسٹاک کی حد میں کوئی تبدیلی نہیں ہے۔ گندم ذخیرہ کرنے والے تمام اداروں کے لئے یہ ضروری ہے کہ وہ گندم کے اسٹاک کی حد کے پورٹل  پر رجسٹر ہوں اور ہر جمعہ کو اسٹاک کی پوزیشن کو اپ ڈیٹ کریں۔ اگر کوئی بھی ادارہ ، پورٹل پر رجسٹرڈ نہیں پایا جاتا ہے، یا سٹاک کی حدود کی خلاف ورزی کرتا ہے، تو اسے ضروری اشیاء کے ایکٹ، 1955 کی دفعہ 6 اور 7 کے تحت مناسب تعزیری کارروائی کے سامنا کرنا ہو گا۔
اگر مندرجہ بالا اداروں کے پاس موجود اسٹاک اوپر دی گئی حد سے زیادہ ہیں، تو انہیں نوٹیفکیشن جاری ہونے کے 30 دن کے اندر اسے مقررہ اسٹاک کی حد تک لانا ہوگا۔ مرکزی اور ریاستی حکومتوں کے اہلکار ان سٹاک کی حدوں کے نفاذ پر گہری نظر رکھیں گے، تاکہ یہ یقینی بنایا جا سکے کہ ملک میں گندم کی مصنوعی قلت پیدا نہ ہو۔
خوراک اور عوامی نظام تقسیم کا محکمہ قیمتوں کو کنٹرول کرنے اور ملک میں آسانی سے دستیابی کو یقینی بنانے کے لیے گندم کے اسٹاک کی پوزیشن پر گہری نظر رکھے ہوئے ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-9537
(Visitor Counter : 35
امور صارفین، خوراک اور عوامی تقسیم کی وزارت
خریف مارکیٹنگ سیزن21-2020کے دوران کم سے کم امدادی قیمت کی کارروائیاں
جاری خریف مارکیٹنگ سیزن21-2020ء میں سرکار اپنی کم سے کم امدادی قیمت پر کسانوں سے موجودہ کم سے کم امدادی قیمت اسکیموں کے مطابق خریف 21-2020ء کی فصلوں کی سرکاری خرید کررہی ہے۔
خریف 21-2020ء کے لئے دھان کی سرکاری خرید سہل طورپر جاری ہے اور یہ ریاستوں اور مرکز کے زیر انتظام علاقوں میں کی جارہی ہے، جن میں پنجاب،ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، اُڈیشہ اور مہاراشٹر شامل ہیں۔ ان ریاستوں سے 22نومبر 2020ء تک 298.74ایل ایم ٹی دھان کی خرید کی گئی، جو کہ اسی مدت کے دوران پچھلے سال 253.85ایل ایم ٹی تھی۔ اس سے 17.68فیصد اضافہ سامنے آیا ہے۔298.74ایل ایم ٹی کی مجموعی خرید میں سے صرف پنجاب سے ہی 201.99 ایل ایم ٹی دھان کی خرید کی گئی، جو کہ مجموعی سرکاری خرید کا67.61 فیصد ہے۔
جاری کے ایم ایس سرکاری خرید سے تقریباً 26.30لاکھ کسان پہلے ہی مستفید ہوچکے ہیں، جس کی کم سے کم امدادی قیمت کی قدر 56402.42کروڑ روپے ہے۔
مزید برآں ریاستوں کی جانب سے موصولہ تجویز پر مبنی خریف مارکیٹنگ سیزن 2020ء کے لئے، قیمت کی امدادی اسکیمکے تحت، دالیں اور تلہن کی 45.10ایل ایم ٹی کی سرکاری خرید کے لئے تجویز دے دی گئی۔ یہ خرید تمل ناڈو، کرناٹک ، مہاراشٹر، تلنگانہ، گجرات، ہریانہ، اترپریش، اُڈیشہ، راجستھان اور آندھرا پردیش سے کی جارہی ہے۔ اس کے علاوہ آندھراپردیش، کرناٹک، تمل ناڈو اور کیرالہ سے 1.23 ایل ایم ٹی کوپرا کی سرکاری خرید کو بھی منظوری دے دی گئی ہے۔دیگر ریاستوں، نیز مرکز کے زیر انتظام علاقوں کے لئے،قیمت کی امدادی اسکیمکے تحت،دالیں ، تلہن اور کوپرا کی سرکاری خرید کے لئے منظوری تجاویز موصول ہونے کے بعد دی جائے گی۔اگر مارکیٹ کے نرخ کم سے کم امدادی قیمت سے نیچے رہتے ہیں،تو اندراج شدہ کسانوں سے سال 21-2020ء کے لئے براہ راست نوٹیفائیڈ ایم ایس پی کے مطابق اچھے گریڈ کی خرید کی جائے گی۔یہ خرید نوٹیفائیڈ کٹائی کے سیزن کے دوران ریاستی نامزد سرکاری خرید کی ایجنسیوں کے ذریعے مرکز کی نوڈل ایجنسیاں کریں گی۔
22نومبر 2020ء تک سرکار نے اپنی نوڈل ایجنسیوں کے ذریعے 71816.04 میٹرک ٹن مونگ، اُڑد، 388.40 کروڑ روپے کی کم سے کم امدادی قیمت کی قدر والی مونگ پھلی اور سویابین کی سرکاری خرید کرلی ہے، جس سے تمل ناڈو، مہاراشٹر، گجرات، ہریانہ اور راجستھان میں 41543 کسانوں کو استفادہ حاصل ہوا۔ گزشتہ سال مجموعی خرید 65850.05میٹرک ٹن تھی، اس طرح دالوں اور تلہن کے لئے اس برس یہ 9.06فیصد کا اضافہ ہے۔
اسی طرح 52.40کروڑ روپے کی کم سے کم امدادی قیمت کی قدر کی 5089 میٹرک ٹن کوپرا کی خرید کی گئی، جس سے 22نومبر 2020ء تک کرناٹک اور تمل ناڈو میں 3961کسانوں کو استفادہ ہوا۔ گزشتہ برس کوپرا کی 293.34میٹرک ٹن خرید کی گئی تھی۔ کوپرا اور اُڑد کے معاملے میں سرکاری خرید والی ریاستوں میں ریٹس کم سے کم امدادی قیمت سے زیادہ ہی ہیں۔ متعلقہ ریاستیں اور مرکز کے زیر انتظام علاقوں کی سرکاریں خریف سیزن کی دالوں اور تلہن کے لئے متعلقہ ریاستوں پر مبنی فصل کی کٹائی کی تاریخ سے سرکاری خرید کی شروعات کرنے کے لئے، ضروری انتظامات کررہی ہے۔
کم سے کم امدادی قیمت کے تحت ،کپاس کی سرکاری خرید کی کارروائیاں پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اُڈیشہ اور کرناٹک میں کم سے کم امدادی قیمت کے تحت آسانی کے ساتھ جاری ہے۔22 نومبر 2020 ء تک 2102116 کی تعداد میں کپاس کی گانٹھوں کی سرکاری خرید کی گئی، جس کی قدر 6440.28کروڑ روپے ہے اور جس سے 419634کسانوں کو فائدہ پہنچا ہے۔